ካዛኪስታን በኢትዮጵያ ኢምባሲ ልትከፍት ነው
– ካዛኪስታን በመጪው የአውሮፓዊያን ዓመት  በኢትዮጵያ ኢምባሲዋን ልትከፍት ነው፡፡የውጭ ጉዳይ ሚንስትር ዶ/ር ቴዎድሮስ አድሃኖም የካዛኪስታን መንግስት ልዩ መልዕክተኛ የሆኑትን ሚስተር ባርሊቤይ ሳዲኮቭን በጽ/ቤታቸው ተቀብለው አነጋግረዋል፡፡የውጭ ጉዳይ ሚኒስቴር የቃል አቀባይ ጽ/ቤት እንዳስታወቀው በውይይቱ ወቅት ልዩ መልዕክተኛ እንዳሉት የሀገራቸው መንግስት ለኢትዮጵያ ያለው ግምት ከፍ  ያለ ነው ብለዋል፡፡ልዩ መልዕክተኛው ባርሊቤይ ሳዲኮቭ ሀገራቸው ከኢትዮጵያውያ ጋር ያለትን ግንኙነት ወደ ተሻለ ደረጃ ለማሳደግ በመጪው የአውሮፓውያን ዓመት በአዲስ አበባ ለመጀመሪያ ግዜ ኤምባሲዋን ለመክፈት መወሰኗን ገልፀዋል፡፡በዚህም የህዝብ ለህዝብና የምጣኔ ሀብት ግንኙነ ለመዘርጋት ፍላጎት እንዳላትም አስረድተዋል፡፡ዶ/ር ቴዎድሮስ በበኩላቸው የአፍሪካ መዲና በሆነችው ኢትዮጵያ ከዛኪስታን ኢምባሲዋን  ለመክፈት መወሰኗ ከአፍሪካ ጋር የጠበቀ ቁርኝት ያላትን ፍላጎት የሚያሳይ ነው ብለዋል፡፡ኢትዮጵያም ከካዛኪስታን ብዙ እንደምትጠቀም ያለቸውን እምነት ገልፀውላቸዋል፡፡ከዛኪስታን ከኢትጵያ በሻገርም በደቡብ አፍሪካ ኢምባሲዋነ በመክፍት ከአፍሪካ ጋር ያላትን ትስስር የማጠናከር ፍላጎት አላት፡፡ካዛኪስታን በመካከለኛው ኤሲያ የምትገኝና በአሁኑ ወቅት ፈጣን ዕድገት አያሳየች ያለችና በከፍተኛ የነዳጅ ሀብት የበለፀገች ሀገር ናት፡፡